**Francis Paré** (s. 30. kesäkuuta 1987 Lemoyne, Quebec, Kanada) on kanadalainen jääkiekkoilija, joka pelaa Sveitsin toiseksi korkeimmalla sarjatasolla Swiss League-joukkue EHC Vispissä. Hän on pelipaikaltaan keskushyökkääjä, mutta osaa pelata myös laidassa. Paré laukoo oikealta. Hän on myös voittanut urallaan Calder Cupin sekä Gagarin Cupin.

Ura
---

### Seuraura

#### Junioriura

Paré pelasi vuodet 2002–2004 Charles-Lemoy. Riverainsin joukkueessa. QMJHL-joukkue Shawinigan Cataractes varasi hänet 46. pelaajana kesällä 2003. Paré pelasi kauden 2003–2004 kuitenkin vielä suurimmaksi osaksi Riverainsissa ja oli koko juniorisarjan paras pistemies ja maalintekijä sekä runkosarjassa tehoilla 52+30=82, pudotuspeleissä tehoilla 15+9=24 että National Midget Championshipissä (nyk. *Telus Cup*) tehoilla 11+3=14. Hänet palkittiin myös National Midget Championship -turnauksen arvokkaimpana pelaajana.

Varsinaisella QMJHL:n tulokaskaudellaan 2004–2005 Paré oli tehoilla 24+23=47 Cataractesin toiseksi paras maalintekijä ja neljänneksi paras pistemies. Kaudella 2005–2006 hän oli tehoilla 26+48=74 joukkueen kolmanneksi paras maalintekijä ja kaudella 2006–2007 Cataractesin paras syöttäjä sekä toiseksi paras pistemies ja maalintekijä tehoilla 29+44=73. Viimeiseksi QMJHL-kaudeksi 2007–2008 Paré siirtyi Cataractesista Chicoutimi Saguenéensin riveihin. Hän oli tehoilla 54+48=102 koko liigan paras maalintekijä ja kolmanneksi paras pistemies. Paré palkittiin QMJHL:n arvokkaimpana pelaajana Michel Brière Memorial Trophylla. Hänellä oli myös kauden paras teholukema +41. Paré valittiin kauden päätteeksi QMJHL:n ensimmäiseen ja koko CHL:n toiseen tähdistökentälliseen.

#### Ammattilaisura

Kaudeksi 2008–2009 NHL-varaamaton Paré siirtyi AHL-joukkue Grand Rapids Griffinsin riveihin, jossa tulokaskausi toi 63 runkosarjaottelussa tehot 24+24=48 sekä kymmenessä playoff-ottelussa tehot 2+2=4. Hän oli runkosarjassa joukkueen toiseksi paras maalintekijä Justin Abdelkaderin kanssa sekä Griffinsin kolmanneksi paras pistemies. Paré valittiin 21. joulukuuta 2008 AHL:n viikon pelaajaksi, kuten myös noin vuotta myöhemmin. Huhtikuussa 2009 hän teki kaksivuotisen tulokassopimuksen NHL-joukkue Detroit Red Wingsin kanssa. Hän jatkoi pelejään Griffinsissä, joka on Red Wingsin farmijoukkue. 

Paré jakoi kaudella 2010–2011 tehoilla 24+30=54 Griffinsin sisäisen maalipörssin toisen sijan Tomáš Tatarin kanssa ja sisäisen pistepörssin kolmannen sijan Jamie Tardifin kanssa. Heinäkuussa 2011 hän teki kaksivuotisen jatkosopimuksen Red Wingsin kanssa. Paré ei pelannut lopulta yhtään NHL-ottelua viiden Griffinsissä viettämänsä kauden aikana. Hän voitti kauden 2012–2013 päätteeksi Calder Cupin.

Paré siirtyi kaudeksi 2013–2014 kaksivuotisella sopimuksella SM-liigajoukkue Turun Palloseuran riveihin. Joulukuussa 2013 hän siirtyi kuitenkin kesken sopimuskauden KHL-joukkue Metallurg Magnitogorskiin. Siirtohetkellä hän johti SM-liigan pistepörssiä tehtyään 30 runkosarjaottelussa tehot 13+15=28. Paré voitti Magnitogorskissa kauden päätteeksi Gagarin Cupin. Toukokuussa 2014 hän teki kaksivuotisen jatkosopimuksen joukkueen kanssa.

Joulukuussa 2014 Magnitogorsk kauppasi Parén Traktor Tšeljabinskiin vaihdossa toisen kierroksen varausvuoroon. 11. tammikuuta 2015 hänet valittiin KHL:n viikon pelaajaksi. Myös kesken kauden 2015–2016 Parén KHL-seura vaihtui, kun Traktor kauppasi hänet lokakuussa 2015 HC Slovan Bratislavaan vaihdossa Filip Novákiin. Tammikuussa 2016 Parén sopimus kuitenkin purettiin ja hän teki samana päivänä loppukauden kattavan sopimuksen TPS:n kanssa.

Kaudeksi 2016–2017 Paré siirtyi vuoden mittaisella sopimuksella KHL:n kroatialaisjoukkue Medveščak Zagrebiin.

### Maajoukkueura

Paré edusti Canada Québecin joukkuetta World U-17 Hockey Challengessa vuonna 2004, jolloin hän oli joukkueen paras syöttäjä ja toiseksi paras pistemies Guillaume Latendressen jälkeen tehoilla 2+7=9. Turnaus päättyi pronssiin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | Coll. Charles-Lemoy. Riverains | QMAAA | 32 | 8 | 13 | 21 | 12 | – | – | – | – | – |
| 2003–2004 | Coll. Charles-Lemoy. Riverains | QMAAA | 38 | 52 | 30 | 82 | 38 | 15 | 15 | 9 | 24 | 50 |
|  | Coll. Charles-Lemoy. Riverains | NMC | – | – | – | – | – | 7 | 11 | 3 | 14 | 0 |
|  | Shawinigan Cataractes | QMJHL | 5 | 2 | 0 | 2 | 2 | – | – | – | – | – |
| 2004–2005 | Shawinigan Cataractes | QMJHL | 70 | 24 | 23 | 47 | 52 | 4 | 0 | 3 | 3 | 4 |
| 2005–2006 | Shawinigan Cataractes | QMJHL | 55 | 26 | 48 | 74 | 66 | 5 | 1 | 3 | 4 | 4 |
| 2006–2007 | Shawinigan Cataractes | QMJHL | 68 | 29 | 44 | 73 | 37 | 4 | 1 | 1 | 2 | 8 |
| 2007–2008 | Chicoutimi Saguenéens | QMJHL | 69 | 54 | 48 | 102 | 54 | 6 | 5 | 3 | 8 | 4 | Ykköstähdistö |
| 2008–2009 | Grand Rapids Griffins | AHL | 63 | 24 | 24 | 48 | 14 | 10 | 2 | 2 | 4 | 2 |
| 2009–2010 | Grand Rapids Griffins | AHL | 77 | 16 | 23 | 39 | 20 | – | – | – | – | – |
| 2010–2011 | Grand Rapids Griffins | AHL | 80 | 24 | 30 | 54 | 49 | – | – | – | – | – |
| 2011–2012 | Grand Rapids Griffins | AHL | 75 | 16 | 36 | 52 | 18 | – | – | – | – | – |
| 2012–2013 | Grand Rapids Griffins | AHL | 68 | 22 | 22 | 44 | 37 | 24 | 3 | 9 | 12 | 12 | Calder Cup |
| 2013–2014 | TPS | SM-liiga | 30 | 13 | 15 | 28 | 4 | – | – | – | – | – |
|  | Metallurg Magnitogorsk | KHL | 20 | 7 | 2 | 9 | 0 | 21 | 7 | 2 | 9 | 6 | Gagarin Cup |
| 2014–2015 | Metallurg Magnitogorsk | KHL | 35 | 4 | 4 | 8 | 20 | – | – | – | – | – |
|  | Traktor Tšeljabinsk | KHL | 23 | 10 | 5 | 15 | 8 | 5 | 1 | 1 | 2 | 4 |
| 2015–2016 | Traktor Tšeljabinsk | KHL | 14 | 3 | 1 | 4 | 2 | – | – | – | – | – |
|  | HC Slovan Bratislava | KHL | 16 | 3 | 2 | 5 | 0 | – | – | – | – | – |
|  | TPS | SM-liiga | 18 | 10 | 4 | 14 | 18 | 8 | 2 | 2 | 4 | 26 |
| 2016–2017 | KHL Medveščak Zagreb | KHL | 51 | 10 | 26 | 36 | 18 | – | – | – | – | – |
|  | Genève-Servette HC | NLA | 8 | 5 | 6 | 11 | 2 | 2 | 1 | 0 | 1 | 0 |
| 2017–2018 | Avtomobilist Jekaterinburg | KHL | 49 | 11 | 18 | 29 | 10 | 6 | 2 | 1 | 3 | 0 |
| 2018–2019 | Avtomobilist Jekaterinburg | KHL | 58 | 16 | 19 | 35 | 8 | 5 | 1 | 0 | 1 | 4 |
| 2019–2020 | Dinamo Minsk | KHL | 52 | 11 | 9 | 20 | 35 | – | – | – | – | – |
| 2020–2021 | Dinamo Minsk | KHL | 35 | 3 | 7 | 10 | 6 | 5 | 0 | 1 | 1 | 2 |
| 2021–2022 | Avangard Omsk | KHL | 16 | 2 | 2 | 4 | 4 | – | – | – | – | – |
|  | Lausanne HC | NLA | 16 | 4 | 6 | 10 | 4 | 8 | 1 | 2 | 3 | 0 |
| 9 kautta | yhteensä | KHL | 369 | 80 | 95 | 175 | 111 | 42 | 11 | 5 | 16 | 16 |
| 5 kautta | yhteensä | AHL | 363 | 102 | 135 | 237 | 138 | 34 | 5 | 11 | 16 | 14 |
| 2 kautta | yhteensä | SM-liiga | 48 | 23 | 19 | 42 | 22 | 8 | 2 | 2 | 4 | 26 |

Lähteet
-------

* Francis Paré The Internet Hockey Databasessa (englanniksi)
* Francis Paré *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Francis Paré *Elite Prospects*. Everysport Media Group AB.  (englanniksi)
2. 1 2  Francis Paré The Internet Hockey Databasessa (englanniksi)
3. ↑  Wings sign forward Francis Pare  6.4.2009. DETROIT:  Detroit Red Wings. Viitattu 8.7.2013. (englanniksi)
4. ↑  Zuidema, Michael: Red Wings sign Francis Pare to two-year contract extension  27.7.2011. The Grand Rapids Press. Viitattu 8.7.2013. (englanniksi)
5. ↑  TPS vahvistuu pohjoisamerikkalaisilla *Jatkoaika.com*.  8.7.2013. Jatkoaika r.y. Viitattu 8.7.2013.
6. ↑  Pärnänen, Antti: Nyt se tapahtui – SM-liigan ykköstähti lähtee KHL:ään! *iltasanomat.fi*.  5.12.2013. Sanoma Media Finland.  Arkistoitu 13.12.2013. Viitattu 11.12.2013.
7. ↑  TPS:n käsistä livennyt tähtipelaaja jatkaa KHL:ssä  28.5.2014. SuomiKiekko. Viitattu 22.1.2016.
8. ↑  KHL-seura kaupoilla – Liigasta tuttu tähtihyökkääjä löysi uuden pelipaikan  16.10.2015. SuomiKiekko. Viitattu 22.1.2016.
9. ↑  Francis Paré palaa Turun Palloseuraan *Jatkoaika.com*.  22.1.2016. Jatkoaika r.y. Viitattu 22.1.2016.
10. ↑  TPS menettää Parén KHL:ään *Jatkoaika.com*.  6.6.2016. Jatkoaika r.y. Viitattu 6.6.2016.